section_heading: Vrijeme Nula
paragraph_text: Sada jedini vlasnik seruma, Jinx je 1985. stvorio tvrtku Vrijeme Nula (Zero Time Inc.), te počeo bogatašima nuditi "mjesec dana odmora izvan vremena". Zapravo bi im ubrizgavao serum te im ubrzavao biološke ritmove 30 puta, ali bi oni vrijeme provodili u ograđenom prostoru gdje je stvorena i iluzija 30 puta bržeg protjecanja vremena, te bi tako za njih prošlo 30 "normalnih dana" dok bi za sav ostali svijet zapravo prošao samo jedan dan. Naravno, Jinx je za tretman u Vremenu Nula naplaćivao basnoslovne svote. No loša strana Jinxova seruma je bila prekomjerna doza, koja bi u pacijenata izazivala samoizgaranje. Ponekad bi i neki od Jinxovih klijenata sa slabijim imunološkim sustavom umirali od samozapaljenja.